దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కొత్త రూ.500 నోట్ల ముద్రణకు రూ.5 వేల కోట్లు ఖర్చు!
నల్లధనంపై నియంత్రణ చర్యల్లో భాగంగా పెద్ద నోట్లను రద్దు చేస్తున్నట్లు కేంద్రం గతేడాది నవంబరు 8 న ప్రకటించిన విషయం తెలిసిందే.
TNN | Updated:
Dec 19, 2017, 11:31AM IST
చలామణిలో ఉన్న పెద్ద నోట్లను కేంద్రం గతేడాది నవంబరు 8 న రద్దుచేసి వాటిస్థానంలో కొత్తవాటిని తీసుకొచ్చిన విషయం తెలిసిందే. ఈ కొత్త నోట్ల ముద్రణ కోసం చేసిన ఖర్చుల వివరాలను కేంద్రం లోక్&zwnj;సభలో వెల్లడించింది. పాత నోట్ల స్థానంలో కొత్తగా చలామణిలోకి వచ్చిన రూ.500 నోట్ల ముద్రణకు రూ.5 వేలు కోట్లు ఖర్చుచేసినట్లు కేంద్ర ఆర్థికశాఖ సహాయమంత్రి పి.రాధాకృష్ణన్&zwnj; సభకు తెలిపారు. నోట్ల రద్దు అంశంపై విపక్ష సభ్యులు అడిగిన ప్రశ్నకు సమాధానం ఇచ్చిన ఆయన డిసెంబరు 8 వరకు దాదాపు 1,695.7 కోట్ల రూ.500 నోట్లను ముద్రించామని, వాటి కోసం రూ.4,968.84 కోట్లు ఖర్చయిందని లిఖితపూర్వకంగా తెలియజేశారు. వీటితోపాటు రూ.2000 నోట్ల ముద్రణకు రూ.1,293.6కోట్లు ఖర్చయిందని, ఇవి 365. 4 కోట్లు ముద్రించామని మంత్రి పేర్కొన్నారు.
అలాగే.. 178 కోట్ల రూ.200 నోట్ల కోసం రూ.522.93 కోట్లు వ్యయం చేసినట్లు వివరించారు. పెద్ద నోట్ల రద్దు తర్వాత రూ.200, రూ.2,000 నోట్లను కొత్తగా చలామణిలోకి తీసుకొచ్చామని, రూ.50, రూ.500 నోట్లను కొత్త డిజైన్&zwnj;లోనూ రూపొందించినట్లు పేర్కొన్నారు. అంతేకాదు 2016-17 ఆర్థిక సంవత్సరంలో ఆర్బీఐ నుంచి ప్రభుత్వానికి రూ.35,217 కోట్ల అందాయని, 2015- 16లో రూ.65,876 కోట్ల చేరాయని అన్నారు. 2015-16 ఆర్థిక సంవత్సరంతో పోల్చితే ఇది రూ.30,659 కోట్ల తక్కువని, దీనికి ముద్రణ ఖర్చు పెరగడం కూడా కారణమని అన్నారు. ర&zwnj;ద్దుచేసిన నోట్లలో 99 శాతం బ్యాంకులకు చేరాయని, వీటి విలువ గత జూన్&zwnj; 30 నాటికి రూ.15.28లక్షల కోట్లని మరో ప్రశ్నకు సమాధానంగా ఇచ్చారు.